

***Nagymányok Város Önkormányzata***

***7355 Nagymányok Dózsa György u. 28.***

***Tel****: 74-558-040;* ***Fax:*** *74-558-043*

***Email cím****:* *polghiv@nagymanyok.hu*

**T Á J É K O Z T A T Ó**

Tájékoztatjuk a Tisztelt Lakosságot, hogy Nagymányok Város Önkormányzata Képviselőtestületének 4/2015.(II.27.) önkormányzati rendelete 2016. július 1-jével az alábbi támogatásokkal bővült:

**„Gyógyászati segédeszköz támogatása**

**11/A. §**

**(1)** Gyógyászati segédeszköz támogatás állapítható meg azon személynek, akinek a családjában az egy főre jutó jövedelem nem haladja meg a nyugdíjminimum 200 %-át, egyedül élő esetében annak 250 %-át.

**(2)** A támogatás összegét a bizottság állapítja meg. A kérelem naptári évenként maximum kétszer nyújtható be.

**(3**) A kérelmet a Rendelet 9. melléklete szerinti nyomtatványon lehet benyújtani. A kérelemhez mellékelni kell a gyógyászati segédeszköz szükségességéről szóló orvosi igazolást.”

**„Születési támogatás**

**13/A. §**

**(1)** 10.000,-Ft vissza nem térítendő születési támogatás nyújtható egy alkalommal a gyermek születését követően azon jogosultnak, akinek Nagymányok város közigazgatási területén a gyermek születésekor bejelentett állandó lakóhelye van, és ott életvitelszerűen tartózkodik. A lakóhely megállapítása szempontjából a személyi adat- és lakcímnyilvántartás adatai irányadóak.

**(2)** Születési támogatás állapítható meg a jogosultnak, ha

a) szülőanya, és a gyermek születését követően a szülői felügyeleti jogát nem korlátozta vagy szüntette meg hatóság vagy bíróság,

b) a gyám, ha a gyermek a születését követően jogerős határozattal a gondozásába került, kivéve a hivatásos gyám,

c) az örökbefogadó szülő, ha a szülést követően az örökbefogadást jogerősen engedélyezték, vagy az örökbefogadást engedélyező eljárás folyamatban van és a gyermeket az örökbefogadó szülő gondozásába kihelyezték,

d) az apa, ha a gyermek édesanyja elhunyt, vagy a szülői felügyeleti jogot kizárólag az apa gyakorolja.

**(3)** Ikerszülés esetén a támogatás összege gyermekenként kerül megállapításra.

**(4)** A születési támogatás iránti kérelmet a gyermek születésének napjától számított 60 napon belül lehet benyújtani.

**(5**) A kérelmet a Rendelet 10. melléklete szerinti nyomtatványon lehet benyújtani. A kérelemhez mellékelni kell a gyermek születési anyakönyvi kivonatának másolatát.

**(6)** A 13/A § alapján megállapított rendkívüli települési támogatás esetén jövedelmi viszonyokat és vagyoni helyzetet nem kell vizsgálni.”

**„Gyermekek táborozásához nyújtott települési támogatás**

**14/A. §**

**(1)** Az általános iskola 1-8. évfolyamán tanuló vagy hatosztályos gimnáziumi képzésben 7-8. évfolyamon tanuló nagymányoki lakosú gyermekek részére a táborozás költségeihez történő hozzájárulás céljából személyenként napi 1.000 Ft, naptári évenként maximum 20.000,-Ft pénzbeli támogatás nyújtható.

**(2)** A támogatás Nagymányok Város Önkormányzata és intézményei, a nagymányoki nemzetiségi önkormányzatok és nagymányoki bejegyzett civil szervezetek által szervezett táborokban történő táborozáshoz, illetve Nagymányok Város testvér- és partnertelepülési látogatásaihoz használható fel.

**(3)** A kérelmet a Rendelet 11. melléklete szerinti nyomtatványon lehet benyújtani.

**(4)** A 14/A § alapján megállapított rendkívüli települési támogatás esetén jövedelmi viszonyokat és vagyoni helyzetet nem kell vizsgálni.”

A felmerült kérdésekkel kapcsolatban felvilágosítást a Nagymányoki Polgármesteri Hivatalban, illetve a 74/558-040-es telefonszámon Turósné Nagy Nikoletta hatósági ügyintézőtől kaphat.

Nagymányok, 2016. július 18.

 Karl Béla sk.

 polgármester